Minister moet ingryp in Saskok se uitsluiting van roeiers | Maroela Media
Die SA-kanospan by die Afrika Spele.
Die DA is bekommerd oor berigte dat Suid-Afrika geen verteenwoordig in die kano- en kajakafdelings by die Olimpiese Spele in Tokio volgende jaar gaan hê nie.
Maroela Media het vroeër berig die span is verlede week ingelig dat hy nie aan die Olimpiese Spele in Japan kan deelneem nie aangesien hy nie aan die Suid-Afrikaanse Sportkonfederasie en Olimpiese Komitee (Saskok) se kriteria voldoen nie. Dit ten spyte daarvan dat die span lande van twee ander vastelande, bo en behalwe Afrika, geklop het tydens die internasionale kwalifiseringsrondtes.
Volgens die kriteria opgestel deur die internasionale kanofederasie en die Internasionale Olimpiese Komitee moes atlete die spanne van ten minste twee ander vastelande klop tydens die wêreldkampioenskap in Hongarye in Augustus. Die Suid-Afrikaanse span het Suid-Amerika, Noord-Amerika, Australië én Asië onderskeidelik in vier items geklop.
Tydens die Afrika Spele wat later in Augustus in Marokko plaasgevind het, het die span alle ander Afrika-lande in dieselfde items uitgestof.
Die DA sê volgens berigte het Saskok aangedui dat hy die internasionale bepalings kan aanpas, as dit billik en regverdig is. Saskok sê glo ook hy kan nie toelaat dat Suid-Afrikaanse atlete aan só 'n hoogs aangeskewe byeenkoms deelneem as die kans bestaan dat hulle hulself en die land in die verleentheid kan bring nie.
Die DA sê hy gaan die minister van sport, kuns en kultuur, Nathi Mthethwa, skryf en hom vra om dringend in te gryp by Saskok, wie se optrede die droom van atlete steel om op die hoogste vlak mee te ding.
Die party het reeds geskrewe vrae oor die aangeleentheid by die parlement ingedien.
"Die geleentheid om die Olimpiese Spele by te woon is 'n enorme een vir kano- en kajakspanne. Dit gaan hulle toelaat om teen die beste op die wêreldverhoog mee te ding. Dit sou baie verkeerd wees om hulle dié geleentheid te ontneem, gegewe dat hulle bykans agt jaar voorberei het vir die Spele," het Van Dyk gesê.
Die DA sê hy hoop Saskok doen "die regte ding" en laat die span toe om as deel van Span Suid-Afrika wél deel te neem.
haal net die wit roeiers uit en vervang hulle met "kwota"-roeiers. probleem opgelos.
Alles politiek. Dis wat aan die grondslag lê van uitsprake en besluite soos dié. Hoe Saskok dit ookal probeer verpak, almal weet waaroor dit werklik gaan. Hierdie mense haat en verpes sukses wat nie volgens hulle kriteria geskied nie. Dis hoe dit is en sal wees.
Ons weet almal hoekom hulle nie gaan nie kyk na die kleur van die span
Ek wonder of die roeiers vir SASKOK en /of die ANC wetlik kan VERPLIG om hulle verantwoordelikheid ná te kom?
1. Om die toppresterende atlete te KIES vir Olimpiese deelname (om SA te verteenwoordig).
2. Om uit ons belastinggeld te betaal vir die atlete se kostes t.o.v. Olimpiese deelname.
3. Klagtes te lê by die IOK teen SASKOK (ANC) vir PLIGSVERSUIM en/of DISKRIMINASIE.
Die IOK behoort SA (ANC) te straf d.m.v. skorsing uit alle Olimpiese sport.
Ek sou hulle aanraai om as onafhanklikes te gaan deelneem, onder die olimpiese vlag. Hulle kry in elke geval geen ondersteuning van SASKOK nie. Wen en laat SASKOK op hulle neuse kyk.
Ongelukkig is dit ook so dat hoe meer atlete saamgaan hoe minder plek is daar vir die kaders om op ons geld te gaan vakansie hou.